Source: https://www.slov-lex.sk/pravne-predpisy/SK/ZZ/1987/44/
Timestamp: 2020-06-06 15:01:04+00:00
Document Index: 4709292

Matched Legal Cases: ['§ 7', '§ 2', '§ 3', '§ 3', '§ 3', '§ 2']

44/1987 Zb. - Nariadenie vlády Československej so... - SLOV-LEX
Ročník 1987/
44/1987 Zb.
Časová verzia predpisu účinná od 01.07.1987
Československej socialistickej republiky
zo 7. mája 1987
o úprave podmienok poskytovania pôžičiek so štátnym príspevkom mladým manželom
Vláda Československej socialistickej republiky nariaďuje podľa § 7 zákonného opatrenia Predsedníctva Federálneho zhromaždenia č. 14/1973 Zb. o poskytovaní pôžičiek so štátnym príspevkom mladým manželom:
Pôžičky so štátnym príspevkom mladým manželom (ďalej len „pôžičky“) možno poskytovať do sumy 50 000 Kčs; úhrn pôžičiek na obstaranie bytu a na zariadenie bytu nesmie túto sumu prevyšovať.1)
Doba splatnosti pôžičiek je najviac pätnásť rokov. Štátna sporiteľňa, ktorá poskytla pôžičky (pôžičku), môže na žiadosť manželov (občana) pri narodení každého dieťaťa, ku ktorému došlo po uzavretí zmluvy o pôžičke, povoliť odklad splácania až na čas jedného roka, a to aj keď sa tým predĺži pätnásťročná doba splatnosti.2)
Súčet priemerných čistých mesačných príjmov z pracovného pomeru alebo pomeru obdobného tomuto pomeru, z inej zárobkovej činnosti pravidelne vykonávanej, z pracovnej činnosti v jednotnom roľníckom družstve, peňažných dávok nemocenského poistenia nahrádzajúcich mzdu, invalidných a čiastočne invalidných dôchodkov a študentských štipendií oboch manželov nesmie prekročiť v kalendárnom roku predchádzajúcom uzavretie zmluvy o pôžičke 6000 Kčs.3)
Manželia alebo občan, ktorí uzavreli zmluvu o pôžičke pred nadobudnutím účinnosti tohto nariadenia a spĺňajú podmienky poskytnutia pôžičiek podľa § 2 zákonného opatrenia Predsedníctva Federálneho zhromaždenia č. 14/1973 Zb., upravené § 3 tohto nariadenia, môžu uzavrieť ďalšiu zmluvu o pôžičke; úhrn všetkých poskytnutých pôžičiek nesmie pritom presiahnuť sumu 50 000 Kčs.1) Doba splatnosti pri tejto novoposkytnutej pôžičke je najviac pätnásť rokov.2)
Toto nariadenie nadobúda účinnosť 1. júlom 1987.
§ 3 ods. 1 zákonného opatrenia Predsedníctva Federálneho zhromaždenia č. 14/1973 Zb.
§ 3 ods. 3 zákonného opatrenia Predsedníctva Federálneho zhromaždenia č. 14/1973 Zb.
§ 2 ods. 1 písm. d) zákonného opatrenia Predsedníctva Federálneho zhromaždenia č. 14/1973 Zb.
14/1973 Zb. Zákonné opatrenie Predsedníctva Federálneho zhromaždenia o poskytovaní pôžičiek so štátnym príspevkom mladým manželom
Číslo: 44/1987 Zb.
Názov: Nariadenie vlády Československej socialistickej republiky o úprave podmienok poskytovania pôžičiek so štátnym príspevkom mladým manželom
Dátum schválenia: 07.05.1987
Dátum vyhlásenia: 15.06.1987
Dátum účinnosti od: 01.07.1987
Autor: Vláda Československej socialistickej republiky
Nachádza sa v čiastke: 10/1987
2. 01.07.1987 -